1. melléklet Eplény Községi Önkormányzat Képviselő-testületének a szociális célú tűzifa támogatásról szóló 12/2022. (IX. 28.) önkormányzati rendelethez

**KÉRELEM**

**SZOCIÁLIS CÉLÚ TŰZIFA TÁMOGATÁS MEGÁLLAPÍTÁSA IRÁNT**

**1. Személyi adatok**

1.1. A kérelmező személyre vonatkozó adatok:

1.1.1. Neve:

1.1.2. Születési neve:

1.1.3. Anyja neve:

1.1.4. Születési helye, ideje (év, hó, nap):

# 1.1.5.\* Lakóhelye: irányítószám település

# …. utca/út/tér …………... házszám …………emelet, ajtó

# 1.1.6.\* Tartózkodási helye: irányítószám település

# …. utca/út/tér …………... házszám …………emelet, ajtó

1.1.7. Telefonszáma (nem kötelező megadni):

1.1.8. Állampolgársága:

Nem magyar állampolgár esetében: szabad mozgás és tartózkodás jogával rendelkező,

EU kék kártyával rendelkező, bevándorolt-letelepedett, menekült-oltalmazott-hontalan.

*(Szíveskedjen a megfelelőt aláhúzni!)*

1.2. A kérelmezővel azonos lakcímen élők adatai:

|  |  |  |  |  |
| --- | --- | --- | --- | --- |
|  | Név  (ha eltérő, születési neve is) | Születési hely, idő | Anyja neve | 18. életévét betöltött személy esetén oktatási intézmény neve |
| 1.2.1. |  |  |  |  |
| 1.2.2. |  |  |  |  |
| 1.2.3. |  |  |  |  |
| 1.2.4. |  |  |  |  |
| 1.2.5. |  |  |  |  |

*\* Lakcímet igazoló hatósági igazolvány alapján kell kitölteni.*

**2. Jövedelemi adatok**

A kérelmező családjában élő személyek havi jövedelme forintban:

|  |  |  |  |  |  |  |  |
| --- | --- | --- | --- | --- | --- | --- | --- |
|  | A jövedelem típusa | Kérelmező | Házastárs, élettárs | Gyermekek | | | |
| 2.1. | Munkaviszonyból és más foglalkoztatási jogviszonyból származó  ebből: közfoglalkoztatásból származó |  |  |  |  |  |  |
| 2.2. | Társas és egyéni vállalkozásból, őstermelői, illetve szellemi és más önálló tevékenységből származó |  |  |  |  |  |  |
| 2.3. | Táppénz, gyermekgondozási támogatások |  |  |  |  |  |  |
| 2.4. | Nyugellátás és egyéb nyugdíjszerű rendszeres szociális ellátások |  |  |  |  |  |  |
| 2.5. | Önkormányzat, járási hivatal és munkaügyi szervek által folyósított ellátások |  |  |  |  |  |  |
| 2.6. | Egyéb jövedelem |  |  |  |  |  |  |
| 2.7. | Összes jövedelem |  |  |  |  |  |  |

Egy főre jutó havi nettó jövedelem (ügyintéző tölti ki!): ………………………………… Ft/hó.

**3. Nyilatkozatok:**

*\*(Kérjük, a megfelelő jelölőnégyzetbe szíveskedjen X-et tenni, több feltétel is megjelölhető.)*

Nyilatkozom, hogy

□ aktív korúak ellátásában részesülök,

□ időskorúak járadékában részesülök,

□ a lakhatáshoz kapcsolódó kiadásokhoz nyújtott települési támogatásban részesülök,

□ családomban halmozottan hátrányos helyzetű, vagy rendszeres gyermekvédelmi kedvezményre jogosult gyermeket nevelek,

□ közmunkaprogramban veszek részt,

□ gyermekemet egyedül állóként nevelem,

□ egyedül élőként jövedelmem kizárólag rokkantsági/rehabilitációs ellátásból, vagy rokkantsági/rehabilitációs járadékból származik,

□ a családomban élő személyek a 70. életévüket betöltötték,

□ 2022-ben rendkívüli települési támogatást kaptam,

és az általam lakott ingatlanban fatüzelésre alkalmas fűtőberendezés működik.

Nyilatkozom továbbá, hogy nem vagyok erdőgazdálkodó, erdőtulajdonos, és az elmúlt 2 évben nem végeztem fakitermelést, és ilyen tevékenységből nem származott jövedelmem, illetve tűzifát nem szereztem, továbbá a támogatással érintett ingatlant lakás céljára használom, abban életvitelszerűen lakom.

Felelősségem tudatában kijelentem, hogy az általam közölt adatok a valóságnak megfelelnek.

Tudomásul veszem, hogy a jogosulatlanul és rosszhiszeműen igénybe vett természetbeni ellátás pénzbeli ellenértékét és annak szállítási költségét vissza kell fizetnem.

Hozzájárulok a kérelemben szereplő adatoknak a szociális célú tűzifa támogatás megállapítása iránti eljárásban történő felhasználásához.

Kelt: Eplény, 2022. év október hó ……… nap

**…………………………………………….**

**kérelmező aláírása**

2. melléklet Eplény Községi Önkormányzat Képviselő-testületének a szociális célú tűzifa támogatásról szóló …/2021. (…) önkormányzati rendelethez

**Átvételi elismervény**

Alulírott, (név)

Eplény, szám alatti lakos

aláírásommal ezennel elismerem, hogy Eplény Községi Önkormányzat Képviselő-testületének *a szociális célú tűzifa támogatásról szóló … /2021. (…) önkormányzati rendelete* alapján, természetbeni juttatásként, ……… **erdei m3** keménylombos tűzifát, a mai napon

**átvettem.**

Kelt: Eplény, …………… év …………………… hó ……… nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

átadó átvevő

**Eplény Községi Önkormányzat Képviselő-testületének**

**a szociális célú tűzifa támogatásról szóló**

**…. /2021. (….) önkormányzati rendeletének**

**előzetes hatásvizsgálata**

**I.**

A jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. § (1) A jogszabály előkészítője – a jogszabályban feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

(2) A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, tárgyi és pénzügyi feltételeket.

**II.**

**Eplény Községi Önkormányzat Képviselő-testületének** a szociális tűzifa támogatásról szóló önkormányzati rendelet tervezetében (a továbbiakban: Tervezet) foglaltak várható hatásai – a Jat 17. § (2) bekezdésében foglalt elvárások tükrében – az alábbiak szerint összegezhetők:

1. **A tervezett jogszabály valamennyi jelentősnek ítélt hatása**

E körben a Jat szerint „különösen” a következő kategóriákat kell vizsgálni.

1. **A jogszabály társadalmi, gazdasági, költségvetési hatásai**

aa) *A tervezet társadalmi hatásai:* A rendelet célja, hogy a szociális célú tűzifa juttatásban olyan személyek (családok) részesüljenek, akik jövedelmi helyzetük alapján rászorultak, figyelemmel a belügyminiszter által közzétett pályázatban meghatározott előnyben részesítendők körére (az aktív korúak ellátására, időskorúak járadékára, a települési támogatásra jogosultak – e támogatásban részesülök közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők –, továbbá a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő családok).

*ab) A Tervezet gazdasági hatásai:* a Tervezetnek gazdasági hatása nincs.

*ac) A Tervezet költségvetési hatásai:* a Tervezetnek nincsen számottevő költségvetési hatása.

**b) A jogszabály környezeti és egészségi következményei**: a Tervezetnek nincs környezeti és egészségi hatása.

**c) A jogszabály adminisztratív terheket befolyásoló hatásai**: a Tervezet a jelenlegihez képest jelentős adminisztratív többlet terhet az önkormányzatnál nem keletkeztet.

1. **A jogszabály megalkotásának szükségessége, a jogalkotás elmaradásának várható következményei:**

Az önkormányzat akkor tudja igénybe venni a pályázati forrást, ha a jogosultságra és az igénybevételre helyi önkormányzati rendeletet alkot.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

A Tervezetben foglaltakhoz a személyi, szervezeti, tárgyi és pénzügyi feltételek az önkormányzatnál adottak.

**Indokolás Eplény Községi Önkormányzat Képviselő-testületének a szociális célú tűzifa támogatásról szóló rendelettervezetéhez**

**I.**

A jogalkotásról szóló 2010. évi CXXX. törvény (a továbbiakban Jat.) 18. §-a szerint:

18. § (1) A jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről.

(2) A jogszabály tervezetének indokolásában tájékoztatást kell adni a javasolt szabályozás és az európai uniós jogból eredő kötelezettségek összhangjáról, valamint a 20. § szerinti egyeztetési kötelezettségről.

(3) A jogszabály tervezetéhez tartozó indokolás nyilvánosságát jogszabályban meghatározottak szerint kell biztosítani.

(4) A jogszabály tervezetéhez tartozó indokolás kötelező erővel nem rendelkezik.

(5) A jogszabály értelmezésekor figyelmen kívül kell hagyni a jogszabály tervezetéhez tartozó indokolás jogszabályszöveggel ellentétes részét.

**II.**

Eplény Községi Önkormányzat Képviselő-testületének a szociális célú tűzifa támogatásról szóló önkormányzati rendelete megalkotásának indokai – a Jat 18. §-a alapján – az alábbiak szerint összegezhetők:

**1. A javasolt szabályozást szükségessé tevő társadalmi, gazdasági, szakmai okok és célok, a jogi szabályozás várható hatásainak ismertetése**

A szociális célú tűzifa támogatás a lakosság számára fűtési támogatást nyújt a téli hónapokban, javítva a szociális körülményeket, megélhetési problémákat.

A Belügyminisztérium, mint Támogató szervezet által kiírt pályázaton elnyert támogatás felhasználásának feltétele a helyi rendelet megalkotása.

Az önkormányzat rendeletben rögzíti a helyi rendelet személyi hatályát, szabályozza a jogosultsági feltételeket, rögzíti a jogosultságot kizáró feltételeket, szabályozza a természetbeni ellátás biztosítására vonatkozó eljárásrendet.

**2. Az indokolás közzététele, nyilvánossága**

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3) bekezdése alapján az önkormányzati rendelet tervezetéhez tartozó, a megalkotását megelőzően rendelkezésre álló, végső előterjesztői indokolás Nemzeti Jogszabálytárban történő közzététele kötelező. A közzétett indokolás nyilvános. A jogszabály tervezetéhez tartozó indokolás kötelező erővel nem rendelkezik. A jogszabály értelmezésekor figyelmen kívül kell hagyni a jogszabály tervezetéhez tartozó indokolás jogszabályszöveggel ellentétes részét.

**3. A javasolt szabályozás és az európai uniós jogból eredő kötelezettségek összhangja, valamint a Jat. 20. §-a szerinti egyeztetési kötelezettség**

Az önkormányzati rendelet nem esik a Jat. 18. § (2) bekezdésének hatálya alá.